Document ID: 32005D0672

ROZHODNUTIE RADY
z 13. júna 2005
o podpísaní Dodatkového protokolu k Dohode o pridružení medzi Európskym hospodárskym spoločenstvom a Tureckom na základe rozšírenia Európskej únie
(2005/672/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 310 v spojení s jej článkom 300 ods. 2 druhou vetou prvého pododseku,
so zreteľom na Akt o pristúpení z roku 2003, a najmä na jeho článok 6 ods. 2,
so zreteľom na návrh Komisie,
keďže:
(1)
Dohoda o pridružení medzi Európskym hospodárskym spoločenstvom a Tureckom podpísaná 12. septembra 1963 v Ankare (ďalej len „ankarská dohoda“) (1) nadobudla platnosť 1. decembra 1964 (2).
(2)
Článok 6 ods. 2 Aktu o pristúpení z roku 2003 vyžaduje od nových členských štátov, aby pristúpili k dohodám uzavretým medzi členskými štátmi a Spoločenstvom, konajúc spoločne, a tretími krajinami.
(3)
Komisia splnomocnená Radou na rokovania s Tureckom o protokole k ankarskej dohode s cieľom zohľadniť rozšírenie Európskej únie tieto rokovania úspešne uzavrela.
(4)
Vzhľadom na jeho uzavretie by mal byť dodatkový protokol podpísaný v mene Spoločenstva a jeho členských štátov,
ROZHODLA TAKTO:
Jediný článok
Týmto sa predseda Rady poveruje určiť osobu(-y) splnomocnenú(-é) podpísať v mene Európskeho spoločenstva a jeho členských štátov a, s výhradou jeho uzavretia, Dodatkový protokol k Dohode o pridružení medzi Európskym hospodárskym spoločenstvom a Tureckom na základe rozšírenia Európskej únie.
Text dodatkového protokolu je priložený k tomuto rozhodnutiu.
V Luxemburgu 13. júna 2005

Labels: 18
15
5